《泉石清逸》
明代·林鸿

久为泉石人，了与世尘绝。朝飧清涧霞，夜弄碧萝月。

扫石奏吾琴，寻泉饭胡麻。长谣古苔篇，似是仙人家。

陶令归栗里，安石栖东山。心将槁木灰，迹与浮云閒。

有时穷跻攀，落日更吟眺。碧草藉醉眠，玄猿引长啸。

冥栖笑流俗，何用寰中名。千秋放意气，永极云霞情。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。